Alexandra Briem

Alexandra Briem (f. 1983) er íslensk stjórnmálakona. Hún er borgarfulltrúi Pírata í borgarstjórn Reykjavíkur og var forseti borgarstjórnar frá maí 2021 - júní 2022.Mbl.is, „Alexandra forseti og Pawel yfir skipulagsráði“ (skoðað 14. maí 2021)

Alexandra er fædd í Reykjavík og foreldrar hennar eru Iðunn Magnúsdóttir sálfræðingur og söngkona Fræbblanna og Valgarður Guðjónsson forritari og söngvari Fræbblanna.

Áður en Alexandra hóf að starfa í stjórnmálum var hún þjónustufulltrúi hjá Símanum. Hún gekk til liðs við Pírata árið 2014 og var í kosningastjórn flokksins fyrir alþingiskosningar árið 2017.Dv.is, „Transkonan Alexandra Briem: „Hef alltaf vitað að ég var öðruvísi““ (skoðað 14. maí 2021) Hún skipaði þriðja sæti á framboðslista Pírata í borgarstjórnarkosningunum árið 2018 og varð fyrsti varaborgarfulltrúi Pírata að loknum kosningum. Hún var varaborgarfulltrúi frá 2018-2021 en tók sæti sem borgarfulltrúi og forseti borgarstjórnar í maí 2021. Alexandra er fyrsta trans konan sem tekur sæti í borgarstjórn.

Alexandra bauð sig fram til formanns Pírata þegar formannsembætti var stofnað árið 2025 en tapaði fyrir Oktavíu Hrund Guðrúnar Jóns.

 Tilvísanir 

Flokkur:Fólk fætt árið 1983
Flokkur:Íslenskar konur
Flokkur:Fulltrúar í borgarstjórn Reykjavíkur
Flokkur:Borgarfulltrúar Pírata
Flokkur:Trans konur